open-index/open-wikipedia-markdown huggingface dataset:
Loftur Þorsteinsson

**Loftur Þorsteinsson** (1702 – n. 1722) oli islantilainen pappi. Hänet tunnetaan islantilaisessa kansanperinteessä termillä Galdra-Loftur, sillä hän hallitsi muinaisskandinaavisen Galdr-loitsulaulun. Loftur opiskeli latinakoulussa pohjoisislantilaisessa Hólarissa vuodesta 1716, mutta hänen varsinainen kiinnostuksensa oli musta magia. Tarun mukaan Loftur yritti saada käsiinsä legendaarisen *[[Rauðskinna]]n*, joka on 1500-luvulla kirjoitettu grimoire. *Rauðskinnan* puolestaan kerrotaan haudatun kirjoittajansa piispa Gottskálk grimmi Nikulássonin mukana. Lofturista ei kuultu vuoden 1722 jälkeen, vahvistamattoman tarinan mukaan hän hukkui.

## Lähteet

## Aiheesta muualla
*GALDRA-LOFTUR
Uuden-Seelannin kielet

**Uuden-Seelannin kieliksi** lasketaan perinteisesti vain Uuden-Seelannin kielet, eikä maahan kuuluvissa vapaasti assosioituneissa maissa (Cookinsaaret, Tokelau ja Niue) puhuttavat kielet. 

## Viralliset kielet
Maan lainsäädännön mukaan Uuden-Seelannin viralliset kielet ovat maori ja uusiseelantilainen viittomakieli. Myös englanti on *de facto* virallinen kieli. Kaikki aikuiset maorinkieliset uusiseelantilaiset osaavat myös englantia. Uuden-Seelannin englannissa on useita maorista peräisin olevia lainasanoja. Näitä ovat mm. *mana*: "maine", *waka*: "kanootti" tai "kulkuneuvo" ja *kai*: "ruoka"..

Vuonna 2018 New Zealand First -puolue toi parlamenttiin lakialoitteen, jolla tehtäisiin englannista virallinen kieli lainsäädännön keinoin. Perusteluna oli se, että muut viralliset kielet ovat saaneet virallisen statuksen juuri parlamentissa käydyn keskustelun tuloksena: maori vuonna 1987 ja viittomakieli 2006..

Vuoden 2018 väestönlaskennassa englannin ilmoitti äidinkielekseen 4,48 miljoonaa ihmistä (95% koko väestöstä), maorin 185 955 (4%) ja viittomakielen 22 986 (0,5%).

## Muut kielet
Virallisten kielten lisäksi Uudessa-Seelannissa puhutaan myös samoaa (2,2% väestöstä), kiinaa (2%) ja hindiä (1,5%).

Cookinsaarten maorilla, niuella ja tokelaulla ei ole virallisen kielen asemaa, mutta valtion tulee varmistaa niiden elinvoimaisuuden säilyminen. Yksi tärkeä askel on kannustaa perheitä puhumaan näitä kieliä kotona.

## Lähteet
Iida (Nagano)

**Iida** () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin eteläosassa Inan altaan eteläreunalla. Kaupunkia ympäröivät yli kolme kilometriä korkeat vuoret: kaakossa Ina- ja Akaishivuoret, luoteessa Kisovuoret. Tenryūjoki virtaa kaupungin läpi. Kaakossa Iida rajautuu Shizuokan prefektuuriin. Kaupungissa on 99&nbsp;977 asukasta (toukokuussa 2020) ja sen pinta-ala on 658,66 neliökilometriä.

Iidan linna eli Osahimen linna perustettiin 1200-luvun alkupuolella, ja sittemmin Iida kehittyikin linnanaluskaupunkina, Edo-kaudella vuodesta 1672 lähtien Hori-klaanin hallinnassa. Kaupunki suunniteltiin Kioton mallin mukaan, ja sitä kutsuttiinkin ”pikku-Kiotoksi”. Historiallisesti kaupunki sijaitsi tärkeiden tiereittien solmukohdassa, mutta Meiji-restauraation jälkeen se jäi liikennevirroista syrjään ja taantui paikalliseksi aluekeskukseksi. Kaupunkioikeudet osana Japanin nykyistä kunnallishallintoa Iidalle myönnettiin vuonna 1937. Kaupungin historiallinen keskusta paloi pahoin vuonna 1947. Myöhemmin kaupunki on kasvanut useiden kuntaliitosten kautta, viimeksi vuonna 2005, kun siihen yhdistettiin Kamin ja Minami-Shinanon kyläkunnat. Iidaan on sijoittunut muun muassa elektroniikka- ja elintarviketeollisuutta. Perinteisiä elinkeinoja ovat esimerkiksi *[[mizuhiki]]*-narun, sateenvarjojen ja tofun valmistus. Maaseutualueilla viljellään riisiä ja hedelmiä, kuten omenoita, omenapäärynöitä ja kakeja.

Iida on kulttuurikaupunki, josta olivat lähtöisin Edo-kauden oppinut Dazai Shundai ja taidemaalari Hishida Shunsō. Kaupungin rakennettuun kulttuuriperintöön kuuluvat Bun’ei-jin, Kaizen-jin ja Moto-Zenkō-jin buddhalaiset temppelit sekä Hakusan-shan šintolainen pyhäkkö. Kaupunki tunnetaan myös *[[jōruri]]*-nukketeatteriperinteestään. Eräs luonnonnähtävyys on Tenryūn rotko. Osia kaupungin alueesta kuuluu Etelä-Alppien kansallispuistoon ja Tenryūn–Okumikawan puolikansallispuistoon. Iidaa palvelee JR Tōkain Iida-linja. Kaupungin yhteydet Nagoyan suuntaan ovat vahvat.

## Kuvia

Tiedosto:正永寺本堂.jpg|Shōei-ji
Tiedosto:Iida city Rikaisen ac (5).jpg|Iidan kaupunkikuvaa, palokuja
Tiedosto:Cherry blossoms at Atago Shrine.jpg|Atago Inari-jinjan kirsikankukkia
Tiedosto:Iida city center area Aerial photograph.1976.jpg|Iidan kantakaupunki vuoden 1976 ilmakuvassa
Tiedosto:Mount Osawa (from Mount Hijiri).JPG|Ōsawavuori Hijirivuorelta


## Lähteet

## Aiheesta muualla

* Kaupungin internetsivut
Ruotsin kielen aakkoset

**[[Ruotsin kieli|Ruotsia]]** kirjoitetaan latinalaisilla aakkosilla, johon kuuluvat samat lisämerkit kuin suomessakin (Å, Ä ja Ö). Yhteensä aakkosia on 29: vokaaleja on 9 ja konsonantteja 20. 

Svenska Akademiens Ordlista erotti W:n omaksi kirjaimekseen ensimmäistä kertaa 13. painoksessaan vuonna 1998. W on ruotsin vähiten käytetty kirjain.

Akuutti aksenttimerkkiä (´) voidaan käyttää vieraskielisissä sanoissa, ainoastaan E:n päällä, poikkeavan sanapainon ilmaisemiseksi: esim. *idé* (idea) ja *armé* (armeija).   

## Tavausaakkoset
Ruotsissa käytettävät tavausaakkoset vastaavat suurelta osin suomen vastineita. Nato-aakkosia käytetään toisinaan. 

## Lähteet
Magdalena Lisak

**Magdalena Lisak** (s. 13. huhtikuuta 1971 Katowice) on puolalainen pianisti.

Lisak syntyi muusikkoperheeseen ja valmistui Andrzej Jasińskin pianoluokalta Katowicen Karol Szymanowski -musiikkiakatemiasta vuonna 1994. Hän pääsi stipendillä jatkamaan opintojaan Zürichin konservatorioon Homero Franceschin johdolla ja sai opetusta Krystian Zimermanilta Baselin kaupungin musiikkiakatemiassa vuosina 1996–1998. Lisak osallistui myös Viktor Meržanovin sekä Leon Fleisherin pitämille mestarikursseille ja harjoitteli kamarimusiikkia Amadeus-kvartetin jäsenten kanssa.

Lisak sijoittui kuudenneksi 13. kansainvälisessä Frédéric Chopin -pianokilpailussa Varsovassa vuonna 1995. Hän on esiintynyt eri puolilla Eurooppaa, Yhdysvalloissa, Kanadassa, Japanissa, Kiinassa ja Brasiliassa. Frédéric Chopinin ja muiden puolalaissäveltäjien teosten ohella hänen ohjelmistoonsa on kuulunut esimerkiksi György Ligetin musiikkia. Kapellimestareita, joiden kanssa Lisak on tehnyt yhteistyötä, ovat olleet Kazimierz Kord, Tadeusz Strugała, Tomasz Bugaj, Mirosław Jacek Błaszczyk, Jerzy Salwarowski, Massimiliano Caldi, Agnieszka Duczmal, Jacques Mercier ja Reinbert de Leeuw.

Lisak on väitellyt taiteiden tohtoriksi Karol Szymanowski -musiikkiakatemiasta, jossa on myös toiminut avustavana professorina. Tämän lisäksi hän on pitänyt mestarikursseja Japanissa. Lisak on tehnyt levytyksiä ja laatinut pedagogista materiaalia nuorille pianisteille.

## Lähteet
Li Huanzhi

**Li Huanzhi** (; 1919 Hongkong – 2000) oli kiinalainen säveltäjä.

Li pääsi vuonna 1936 Shanghain musiikkikonservatorioon, jossa opiskeli sävellystä Xiao Youmein johdolla. Kiinan–Japanin sodan (1937–1945) aikana hän muun muassa sävelsi Japanin vastaisia propagandalauluja ja vietti vuosia Shaanxissa. Tällä ajanjaksolla oli suuri vaikutus hänen sävellystyyliinsä. Yan’anin Lu Xun -taideakatemian musiikin laitoksella Li suoritti sävellys- ja orkesterinjohto-opintoja Xian Xinghain johdolla. Valmistuttuaan hän toimi samassa oppilaitoksessa Xianin avustajana.

Li sai aktiivisen roolin vuonna 1949 perustetun Kiinan kansantasavallan musiikkielämässä. Hän toimi eri musiikkiyhtyeiden johdossa ja pääsi maan muusikoiden liiton puheenjohtajaksi. Lin sävellystuotantoon kuuluu lauluja, orkesterimusiikkia ja oopperaa. Hän sävelsi sekä länsimaiselle orkesterille että kiinalaisille perinnesoittimille. Kiinalaisia soittimia hyödyntävään tuotantoon kuuluu esimerkiksi konsertto zhengille. Yksi esitetyimmistä kiinalaisista orkesteriteoksista on Lin 1950-luvulla säveltämä *Kevätfestivaalialkusoitto*, joka on hänen *Kevätfestivaalisarjansa* ensimmäinen osa. Nie Erin vuonna 1935 säveltämästä *[[Vapaaehtoisten marssi]]sta* tuli Kiinan kansallislaulu, ja Zhou Enlai hyväksyi siitä virallisesti käyttöön otettavaksi Lin tekemän orkestraation. 

Li joutui vaimonsa kanssa vangituksi kulttuurivallankumouksessa, mutta pääsi sen päätyttyä palaamaan musiikillisen työnsä ääreen. Hän alkoi keskittyä aiempaa enemmän kiinalaisiin perinnesoittimiin ja muinaisiin kiinalaismelodioihin. 1990-luvulla Li sai syöpään kemoterapiaa, jonka seurauksena menetti suurimman osan kuuloaististaan. Hän silti jatkoi säveltämistä kunnes sairastui vuonna 1999 haimasyöpään. Lin tuotantoon kuuluu myös hänen kirjoittamiaan teoreettisia teoksia. Chang’e&nbsp;1 -luotaimen mukana vuonna 2007 Kiinasta lähetettiin kohti Kuuta Lin *Kevätfestivaalialkusoiton* levytys.

## Lähteet
Marionin piirikunta

**Marionin piirikunta** voi tarkoittaa seuraavia:

* Marionin piirikunta, piirikunta Alabamassa, Yhdysvalloissa
* Marionin piirikunta, piirikunta Arkansasissa, Yhdysvalloissa
* Marionin piirikunta, piirikunta Etelä-Carolinassa, Yhdysvalloissa
* Marionin piirikunta, piirikunta Floridassa, Yhdysvalloissa
* Marionin piirikunta, piirikunta Georgiassa, Yhdysvalloissa
* Marionin piirikunta, piirikunta Illinoisissa, Yhdysvalloissa
* Marionin piirikunta, piirikunta Indianassa, Yhdysvalloissa
* Marionin piirikunta, piirikunta Iowassa, Yhdysvalloissa
* Marionin piirikunta, piirikunta Kansasissa, Yhdysvalloissa
* Marionin piirikunta, piirikunta Kentuckyssä, Yhdysvalloissa
* Marionin piirikunta, piirikunta Länsi-Virginiassa, Yhdysvalloissa
* Marionin piirikunta, piirikunta Mississipissä, Yhdysvalloissa
* Marionin piirikunta, piirikunta Missourissa, Yhdysvalloissa
* Marionin piirikunta, piirikunta Ohiossa, Yhdysvalloissa
* Marionin piirikunta, piirikunta Oregonissa, Yhdysvalloissa
* Marionin piirikunta, piirikunta Tennesseessä, Yhdysvalloissa
* Marionin piirikunta, piirikunta Texasissa, Yhdysvalloissa
Horizon Forbidden West

**Horizon Forbidden West** (tunnetaan myös nimellä **Horizon II: Forbidden West**) on Guerrilla Gamesin kehittämä ja Sony Interactive Entertainmentin julkaisema toimintaseikkailupeli. Peli on julkaistu PlayStation 4 ja PlayStation 5 -alustoille vuonna  julkaisun lykkäämisen jälkeen. Peli on julkaistu 18. helmikuuta 2022.

Peli on *[[Horizon Zero Dawn]]in* jatko-osa.

## Pelaaminen
Peli sijoittuu edeltäjänsä tavoin avoimeen pelimaailmaan.
Pelissä voi tutkia maailmaa veden alla.

## Saavutettavuus
Pelissä on kehitetty saavutettavuustukea aiemmasta ja uutena ominaisuutena on ohjauksen peilaaminen toiseen peliohjaimeen (*co-pilot*).

## Kehitys
Studion käyttämää Decima-pelimoottoria on kehitetty peliä varten edelleen *[[Death Stranding]]* -pelissä käytetystä versiosta. Aiemmin moottori on ollut rajoittunut aiempaan tekniikkaan ja siten interaktio pelimaailman kasvuston kanssa on ollut rajoittunutta. Pelin trailerissa nähtiin miten tuuli vaikuttaa kasveihin kuten pitkän ruohon taittumiseen ilmavirrassa. Kasvillisuuden tiheys on myös kehittynyt sekä kasvillisuuden piirtoetäisyydet. Pienemmät yksityskohdat säilyvät kauempana kamerasta ja varjoissa on korkeampi tarkkuus. Aiemmin pilvien renderöintiin käytettävä Nubis-tekniikka oli rajattu hitaaseen päivitykseen, joka toimi hitaassa liikkeessä. Uudemmassa versiossa on vuonna 2017 esiteltyä jatkokehitystä.

Pelin kehityksen aikana studio vaihtoi kaupallisesta fysiikkamoottorista avoimen lähdekoodin Jolt Physics -moottoriin.

## Ääninäyttelijät
Pelin ääninäyttelijät:

## Vastaanotto
Peli on saanut GameSpotin arvostelussa arvosanaksi 8/10.

Peli on saanut IGN:n arvostelussa arvosanaksi 9/10.

Peli on saanut *[[Pelaaja (lehti)|Pelaaja]]*-lehden arvostelussa arvosanaksi 10/10.

## Lähteet

## Aiheesta muualla
*
Assa Traoré

**Assa Traoré** (s. tammikuu 1985 Pariisi) on rasisminvastainen ranskalainen aktivisti. Hän on pidätettäessä kuolleen Adama Traorén sisko, *Comité vérité et justice pour Adaman* perustaja ja poliisiväkivallan vastustaja. 

## Elämäkerta
### Henkilöhistoria
Assa Traoré syntyi tammikuussa 1985 Pariisin 9. arrondissementissa. Hänen sisaruspiiriinsä kuuluu 17 sisarusta neljästä äidistä. Traorét kasvoivat Boyenvalin alueella Beaumont-sur-Oisessa. Heidän Malissa syntynyt isänsä Mara-Siré kuoli vuonna 1999 46-vuotiaana altistuttuaan asbestille työssään. 

Kolmen lapsen äiti Assa Traoré toimi vuoteen 2016 saakka erityisopettajana Sarcellesissa. Hän on myös perustanut pienen vahavaateliikkeen, jonka hän lanseerasi uudelleen vuonna 2019 tuotemerkillä Maison Kaye. 

### Aktivismi veljen kuoleman jälkeen
Assa Traoré oli matkalla Kroatiassa teini-ikäisten lasten kanssa, kun hän sai tietää puhelimitse veljensä Adaman katoamisesta ja kuolemasta vuonna 2016 santarmien pidätettyä hänet. Hän palasi kiireesti Ranskaan ja huolehti perheensä taistelusta veljensä kuoleman olosuhteiden selvittämiseksi. Hän perusti ja on johtanut siitä lähtien järjestöä *Comité vérité et justice pour Adama* (Adaman totuus- ja oikeudenmukaisuuskomitea). Adama Traorén kuoleman asiantuntijalausunnot olivat ristiriitaisia, ja oikeuslaitos määräsi huhtikuussa 2019 tehtäväksi uuden asiantuntijalausunnon. 

*Adama-komitea* pyrkii lisäksi toimimaan lähiöiden hyväksi ja poliisiväkivaltaa vastaan. Se asettui Jean-Luc Mélenchonin perustaman Alistumattoman Ranskan järjestämän, Emmanuel Macronin politiikkaa vastustavan Marée populaire -mielenilmauksen johtoon ja tuki Keltaisten liivien liikettä sen ensimmäisistä viikoista lähtien.       

2. kesäkuuta 2020, muutama päivä George Floydin kuoleman ja Adama Traorén uuden kuolinsyyn selvityksen julkaisemisen jälkeen, Assa Traoré ja *Comité vérité et justice pour Adama* järjestivät mielenosoituksen Pariisin tuomioistuimen edustalla. Siihen osallistui poliisin mukaan 20 000 henkilöä, järjestäjien mukaan 80 000. 

## Julkaisut

* 
* 

## Lähteet

## Aiheesta muualla
Gonzalo Montiel

**Gonzalo Montiel** (s. 1. tammikuuta 1997 González Catán) on argentiinalainen jalkapalloilija, pelipaikaltaan puolustaja. Hän edustaa Argentiinan Primera Divisiónissa pelaavaa River Platea. Hän pelaa myös Argentiinan maajoukkueessa ja oli voittamassa maailmanmestaruutta 2022.

## Seurajoukkueura
Montiel pelasi ensimmäisen pääsarjaottelunsa Club Atlético River Platessa huhtikuussa 2016. Hän oli vuonna 2018 voittamassa Copa Libertadoresia. Argentiinan-mestaruuden hän voitti 2021, Copa Argentinan 2016, 2017 ja 2019 sekä Recopa Sudamericanan 2019. Hän pelasi vuosina 2016–2021 Argentiinan pääsarjassa 72 ottelua ja teki kolme maalia. Copa Libertadoresissa hän teki pelaamissaan 45 ottelussa kolme ja syötti kymmenen maalia.

Montiel siirtyi Espanjan Primera Divisiónin Sevillaan 11 miljoonalla eurolla kesällä 2021. Hän pelasi seurassa vuosina 2021–2025 yhteensä 52 sarjaottelua ja teki niissä yhden maalin. Toukokuussa 2023 hän oli voittamassa Eurooppa-liigaa, jonka loppuottelussa AS Romaa vastaan hän veti rangaistuspotkukilpailussa Sevillan mestaruuden ratkaisseen maalin. Montiel pelasi kauden 2023–2024 lainalla Englannin Valioliigan Nottingham Forestissa, jossa hän pelasi 14 valioliigaottelua, neljä FA Cupin ottelua sekä yhden Englannin liigacupin ottelun.

Tammikuussa 2025 Montiel palasi kasvattajaseuraansa River Plateen 4,5 miljoonan euron siirtosummalla.

## Maajoukkueura
Montiel edusti Argentiinaa alle 20-vuotiaiden maailmanmestaruuskilpailuissa vuonna 2017. Hän pelasi Argentiinan A-maajoukkueessa ensimmäiset ottelunsa maaliskuussa 2019 Venezuelaa ja Marokkoa vastaan. Syyskuussa 2019 hän pelasi kolmannen maaottelunsa Chileä ja neljännen Meksikoa vastaan. Ensimmäisen MM-karsintaottelunsa hän pelasi Ecuadoria vastaan lokakuussa 2020. Hän pelasi neljä ottelua, mukaan lukien loppuottelun Brasiliaa vastaan Argentiinan voittaessa Copa Américan 2021. Hän pelasi MM-kilpailuissa 2022 neljässä ottelussa. Loppuottelussa Ranskaa vastaan hän tuli kentälle jatkoajan alkaessa ja veti rangaistuspotkukilpailussa Argentiinan maailmanmestaruuden ratkaisseen viimeisen maalin. Argentiinan mestaruuteen päättyneessä Copa Américassa 2024 Montiel pelasi kaikki Argentiinan kuusi ottelua, joista kolme avauskokoonpanossa. Toistaiseksi ainoan maajoukkuemaalinsa hän on tehnyt 29. maaliskuuta 2023 ystävyysottelussa Curaçaoa vastaan.

## Lähteet
Ferenc Kállay

**Ferenc Kállay** (1790–1861) oli unkarilainen kirjailija ja kirjallisuudentutkija. Hän palveli 1814–1828 sotatuomarina ja oleskeltuaan muutamia vuosia Erdélyissä muutti 1832 Budapestiin, jossa antautui kokonaan kirjallisuustieteellisiin töihin. Huomattavia julkaisuja ovat *Históriai értekezés a ’nemes székely nemzet’ eredetéről* ('Jalosukuisen székely-kansan alkuperästä', 1829), *A magyar nemzetségröl* ('Unkarin kansakunnasta', 1836), *Kölcsey Ferenc gyermek- és ifjukori* ('Ferenc Kölcseyn lapsuuden- ja nuoruudenaika', 1839), *Finn-magyar nyelv* ('Suomalais-unkarilainen kieli', 1844), jossa Kállay tekee selkoa suomalais-ugrilaista kieli- ja kansatiedettä koskevasta kirjallisuudesta, tutkimuksen siihenastisista tuloksista sekä antaa historiallis-kansatieteellisiä tietoja suomalais-ugrilaisista kansoista, joihin hän katsoo kuuluviksi myös samojedit sekä alkujaan myös baškiirit, meštšeralaiset ja tšuvassit, ja *A pogány magyarok vallása* ('Pakanallisten unkarilaisten muinaisuskonto', 1861).

## Lähteet

## Aiheesta muualla
Bellinzona–Mesocco-rata

**Bellinzona–Mesocco-rata** oli sveitsiläinen rautatie, jolla on liikennettä vuosina 1907–2016. 

*Società Ferrovia elettrica Bellinzona–Mesocco* -yhtiö rakensi radan Ticinon Bellinzonasta Graubündenin Mesoccoon. Se aloitti liikenteen vuonna 1907. Yhtiö yhdistettiin vuoden 1942 alussa graubündeniläiseen Rhätische Bahniin, joka jatkoi nimissään matkustajaliikennettä vuoteen 1972 ja tavaraliikennettä vuoteen 2003. 

*Società Esercizio Ferroviario Turistico* (SEFT) harjoitti lyhennetyllä radalla matkailuliikennettä toiminimellä *Ferrovia Mesolcinese* vuosina 2004–2013. Alkuvaiheessa SEFTin käyttämän radan pituus oli 12,6 kilometriä (Cama – Castione-Arbedo), vuodesta 2013 vain 3,4 kilometriä (Cama - Grono).

## Lähteet
*
*

### Viitteet

## Aiheesta muualla
Wolfgang Kirchbach

**Wolfgang Kirchbach** (1857–1906) oli saksalainen prosaisti ja runoilija. Hän toimitti 1888–1889 Dresdenissä kirjallisuuslehteä *Magazin für Literatur des In- und Auslandes*. Kirchbach oli henkevä kirjallisuuskriitikko. Runoilijana ja kirjailijana häntä haittaa teennäisyys. Hänen tuotannostaan ovat merkittäviä esimerkiksi taiteilijaromaani *Salvator Rosa* (1880), runovalikoima *Ausgewählte Gedichte* (1883), draamarunoelmat *Die Waiblinger* (1887), *Die letzten Menschen* (1890 ja huvinäytelmät *Der Menschenkenner* (1888), *Warum Frauen die Männer lieben* (1892) ja *Jung gefreit* (1897).

## Lähteet

## Aiheesta muualla
Jan Kasprowicz

**Jan Kasprowicz** (12. joulukuuta 1860 Szymborz, Puola – 1. elokuuta 1926 Zakopane, Puola) oli puolalainen runoilija. Hän oli talonpoikaisista vanhemmista. Hän opiskeli Leipzigin ja Breslaun yliopistoissa. Hän istui saksalaisten vankeudessa osallistuttuaan Sleesian puolalaisten kansalliseen liikkeeseen ja toimi jonkin aikaa sanomalehtimiehenä Lvivissä. Hän oli Lvivin yliopiston kirjallisuudenhistorian professori, ja hän on kääntänyt Byronia, Goethea, Schilleriä ja Shakespearea. Kootut teokset ilmestyivät 1930.

Kasprowiczilla on huomattava sija aikansa puolalaisten runoilijoiden joukossa. Hän kirjoittaa tunteellisesti, usein epätoivoisesti puolalaisen maalaiskansan kohtalosta, ja hänen runoissaan esiintyy synkkänä ristiriita sivistyksen ja alkeellisen luonnon, järjen ja uskon välillä. Hän on kirjoittanut myös romaaneja ja näytelmiä.

Kasprowiczin runoja on antologiassa *[[Maailmankirjallisuuden kultainen kirja|Slaavilaisten kirjallisuuksien kultainen kirja]]*.

## Teokset
* *Z chałupy* (1887)
* *Z więzienia
* *Poezje* (1889)
* *Chrystus* (1890)
* *Z chłopskiego zagonu* (1891)
* *Świat się kończy* (1891)
* *Anima lachrymans i inne nowe poezje* (1894)
* *Miłość* (1895)
* *Krzak dzikiej róży w Ciemnych Smreczynach* (1898)
* *Ginącemu światu* (1901)
* *Salve Regina* (1902)
* *Ballada o słoneczniku* (1908)
* *Chwile* (1911)
* *Księga ubogich* (1916)
* *Hymny* (1921)
* *O bohaterskim koniu i walącym się domu* (1930)
* *Sita*
* *Dies irae*
* *Cisza wieczorna*
* *Przy wigilijnym stole''

## Lähteet

## Aiheesta muualla
Richlandin piirikunta (Etelä-Carolina)

**Richlandin piirikunta** () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 415&nbsp;759 vuonna 2019. Piirikunnan hallintokeskus on Columbian kaupunki. Piirikunta perustettiin vuonna 1785.

## Lähteet

## Aiheesta muualla
Sin City (ep)

**Sin City - EP** on Herrat-yhtyeen EP-levy vuodelta 2019. Se sisältää neljä kappaletta.

## Kappaleet
# 
# 
# 
# 

## Lähteet
Kosti Kurkela

**Kosti Fredrik Kurkela** (6. kesäkuuta 1910 Eurajoki – 21. helmikuuta 1940 Heinjoki) oli suomalainen keskimatkojen juoksija. Hän edusti urallaan aluksi Pirkkalan Urheilijoita ja myöhemmin muun muassa Tampereen Pyrintöä. 

Kurkelan päämatka oli 800 metriä, mutta Suomen mestaruuden hän saavutti 1 500 metrillä vuonna 1932. Voittoa auttoi se, että Kalevan kisat pidettiin samaan aikaan kuin Los Angelesin olympialaisten kanssa. Olympialaisissa oli mukana kolme suomalaista eli Larva, Purje ja Luomanen. Kurkela oli voittanut samana vuonna olympialaisten valintakilpailujen 800 metriä neljällä sekunnilla seuraaviin, mutta valinta ei ollut riittävä. Kaukainen kilpailupaikka ja Suuren laman seurauksena Suomessa vallinnut pula-aika rajoittivat joukkueen kokoa kustannussyistä.

Kosti Kurkela saavutti 800 metrillä SM-hopeaa vuosina 1932, 1933, 1934 ja 1936 sekä 400 metrillä myös hopeaa vuonna 1933. Vuoden 1932 SM-mitalit tulivat Pieksämäen seudun Nikkarilan Tervaksen riveissä, sillä hän kävi tällöin Nikkarilan metsäkoulua. Vuoden 1934 SM-viesteissä hän edusti Tampereen Pyrintöä, jonka riveissä hän oli saavuttamassa 4 x 400 metrillä SM-hopeaa. Maaotteluedustuksia Kurkelalle kertyi kaikkiaan viisi vuosina 1932-1934. Norja-maaottelussa Oslossa vuonna 1933 hän juoksi 800 metrillä ennätyksensä 1.53,7. Samassa kisassa Suomen Paavo Mikkeli paransi Suomen ennätystä voittaessaan maaottelun, kun Kurkela omalla ennätyksellään sivusi entistä Suomen ennätystä. Kurkelan ennätys 400 metrillä oli 51,2 vuodelta 1933 ja 1 500 metrin ennätys 3.58,8 vuodelta 1936.

Työuransa Kurkela oli ennen sotavuosia metsätyönjohtajana Nokia Oy:n metsäosaston palveluksessa Nokialla. Kurkela kaatui Talvisodassa Heinjoen Kämärällä. Hän oli alikersanttina Kenttätykistörykmentti 3:ssa.

## Lähteet
* Arponen, Antti O. & Kasila, Markku & Peltola, Vesa-Matti: *He antoivat kaikkensa. Viime sodissa menehtyneet suomalaiset mestariurheilijat*. Kustannusosakeyhtiö Auditorium. 2014. .

## Viitteet
Remit

**Remit** () olivat belgeihin kuulunut kelttiläinen heimo, joka asui Gallia Belgicassa Seinen varrella. Remien pääkaupunki oli Durocortorum, nykyinen Reims. Svessionit olivat remien naapureita ja liittolaissuhteessa heihin.

Gallian sodan alkaessa vuonna 58 eaa. heedut ja sekveenit olivat Gallian johtavia kansoja. Roomalaiset kuitenkin löivät sekveenit ja remit nousivat sekveenien tilalle, ja heihin liittyi useita heimoja, jotka eivät pitäneet heedujen johtoasemasta. Jopa vaikutusvaltaiset karnuutit liittoutuivat remien kanssa.

Kun belgit ryhtyivät vuonna 57 eaa. keräämään joukkoja hyökätäkseen Caesarin johtamia roomalaisia vastaan, pettivät remit maanmiehensä. Remit lupasivat Rooman prokonsulille viljaa, panttivankeja sekä apua taistelussa belgejä ja germaaneja vastaan. Remit eivät myöskään osallistuneet vuonna 52 eaa. Bibractessa pidettyyn Gallian kansojen kokoukseen, jossa sovittiin joukkojen lähettämisestä Vercingetorixin avuksi Alesian taisteluun.

Pliniuksen mukaan remit saivat foederatuksen eli Rooman liittolaisen aseman, ja Strabonin mukaan roomalaiset suosivat remejä. Remien pääkaupungissa Durocortorumissa oli roomalaisten kuvernöörien väliaikainen virka-asunto.

## Lähteet
Poya Asbaghi

**Poya Asbaghi** ( , syntynyt 17. heinäkuuta 1985) on iranilais-ruotsalainen jalkapallovalmentaja. Syyskuusta 2022 lähtien hän on toiminut Belgradin Punaisen tähden apuvalmentajana.

## Ura

Asbaghi nimitettiin ruotsalaisen Allsvenskanin joukkueen IFK Göteborgin valmentajaksi kauden 2018 alla, 20. marraskuuta 2017. IFK jatkoi sopimustaan 25. heinäkuuta 2019 vuoteen 2022 saakka . Kauden 2019 jälkeen Poya Asbaghi nimitettiin vuoden valmentajaksi Allsvenskanissa.  .  

Asbaghi sai potkut IFK Göteborgista syyskuun alussa 2020, kun joukkue oli vajonnut liigassa sijalle 12.. Tätä ennen hän ehti kuitenkin voittaa seuran valmentajana Ruotsin cup-mestaruuden. 

Marraskuussa 2020 Asbaghista tuli kesään 2023 ulottuvalla sopimuksella Ruotsin U21-maajoukkueen päävalmentaja. Asbaghin pesti jäi kuitenkin vuoden mittaiseksi, kun hän siirtyi marraskuussa 2021 Englannin Mestaruussarjan putoamiskamppailuun juuttuneen Barnsleyn päävalmentajaksi. Asbaghi ei onnistunut nostamaan Barnsleya pois putoamiskamppailusta, vaan joukkuye putosi kauden päätteeksi Englannin Ykkösliigaan. Seura ja Asbaghi purkivat sopimuksensa putoamisen jälkeen. 

Syyskuussa 2022 Asbaghista tuli Belgradin Punaisen tähden apuvalmentaja. 

## Meriitit

* Ruotsin cup: 2020

## Lähteet
Laura Rajahalme

**Laura Rajahalme** (s. 17. kesäkuuta 1995) on suomalainen pesäpalloilija. Rajahalme pelaa Superpesistä Joensuun Mailassa. Rajahalmeen kasvattajaseura on Peräseinäjoen Toive. Hän pelaa sisäpelissä kotiuttajana ja ulkokentällä kakkosvahtina.

Kaudet 2013 ja 2015–2018 Rajahalme pelasi Superpesistä Seinäjoen Maila-Jusseissa. Rajahalme on kauden 2020 runkosarjan päättymiseen mennessä pelannut 96 Superpesiksen runkosarjaottelua. Näissä hän on lyönyt neljä kunnaria ja 41 tavallista juoksua, tuonut 16 juoksua ja kerännyt 227 kärkilyöntiä. Rajahalme on pelannut kolme Superpesiksen ylempää pudotuspeliottelua. Näissä hän on kerännyt kolme kärkilyöntiä. Rajahalme on pelannut neljä Superpesiksen karsintasarjan ottelua. Näissä hän on tuonut kaksi juoksua ja kerännyt kahdeksan kärkilyöntiä.

## Lähteet
Accomackin piirikunta

**Accomackin piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 32&nbsp;316 vuonna 2019. Piirikunnan hallintokeskus on Accomacin kunta. Piirikunta perustettiin vuonna 1671.

## Lähteet

## Aiheesta muualla
Brian Tyree Henry

**Brian Tyree Henry** (s. 31. maaliskuuta 1982 Fayetteville, Pohjois-Carolina) on yhdysvaltalainen näyttelijä, joka teki läpimurtonsa vuonna 2016 televisiosarjasta *[[Atlanta (televisiosarja)|Atlanta]]*, josta hän oli myös Emmy-ehdokkaana. Henry on näytellyt sen jälkeen aktiivisesti sekä televisiossa, elokuvissa että teatterissa. Hän oli Tony-ehdokkaana näytelmästä *Lobby Hero* ja Oscar-ehdokaana elokuvasta *[[Causeway]]*.

## Nuoruus ja opiskelu
Brian Tyree Henry syntyi Pohjois-Carolinan Fayettevillessä. Hänen isänsä oli eläkkeellä ollut sotilas ja äitinsä opettaja. Henry oli viisilapsisen perheen nuorin, ja hänen kaikki neljä siskoansa olivat jo teini-iässä, kun Henry syntyi. Henryn vanhempien erottua sisarukset muuttivat äitinsä kanssa Washingtoniin.

Henry valmistui 2004 Morehouse Collegesta, missä hänen pääaineensa oli taloustiede. Hän ei kuitenkaan nauttinut opinnoistansa ja ystäviensä kannustamana teatterirooliin. Valmistuttuaan 2004 Henry jatkoi opintojaan Yale Drama Schoolissa.

## Ura
Henryn ensimmäinen televisio-osa oli 2009 poliisisarjassa *[[Kova laki]]*. Sen jälkeen hänellä oli rooli muun muassa sarjoissa *[[Good Wife]]* ja *[[Boardwalk Empire]]*. Henryllä oli kuitenkin vaikeuksia saada säännöllisiä roolia ja pätkiä myös työttömänä. Sitten vuonna 2011 hän sai roolin Broadway-musikaalista *[[The Book of Mormon (musikaali)|The Book of Mormon]]*. Sen tuotanto loppui 2014, jolloin hän mietti jo uransa lopettamista, mutta sitten hänellä tarjottiin paikkaa televisiosarjasta *[[Atlanta (televisiosarja)|Atlanta]]*.

*Atlanta* oli Henryn läpimurto. Hän näytteli vuonna 2016 alkaneessa sarjassa nousevaa rap-artisti Paper Boita ja sai suorituksestaan ylistäviä arvioita. *Atlanta* auttoi Henryä uralla eteenpäin, ja seuraavien vuosien aikana hänellä oli useita rooleja televisiossa, elokuvissa ja teatterissa. Sarjan *[[This Is Us (televisiosarja)|This Is Us]]* vierailusta hän sai 2017 Emmy-ehdokkuuden. Seuraavana vuonna hän oli ehdokkaana *Atlantasta*.

Henry näytteli vuosina 2018 ja 2019 muun muassa elokuvissa *[[Widows (vuoden 2018 elokuva)|Widows]]*, *[[If Beale Street Could Talk]]*, *[[Spider-Man: Kohti hämähäkkiversumia]]* ja *[[Child’s Play (vuoden 2019 elokuva)|Child’s Play]]*. Broadway-näytelmästä *Lobby Hero* Henry sai Tony-ehdokkuuden.

Henryltä alkoi saada rooleja myös isoista blockbuster-elokuvista, ja vuonna 2019 hän näytteli elokuvassa *[[Joker (vuoden 2019 elokuva)|Joker]]* ja vuonna 2020 elokuvassa *[[Godzilla vs. Kong]]*. Sarjakuvafilmatisoinnissa *[[Eternals (elokuva)|Eternals]]* Henry esitti Phastosia, joka oli Marvel Cinematic Universen ensimmäinen homoseksuaali supersankari.

Henryn vuoden 2022 elokuvia olivat toimintaelokuva *[[Bullet Train]]* ja *[[Causeway]]*. Jälkimmäisessä hän näytteli amputoitua James Aucoin, joka ystävää aivovammasta toipuvan sotilaan kanssa, jota esitti Jennifer Lawrence. Henry sai roolistaan parhaan miessivuosan Oscar-ehdokkuuden.

## Filmografia

## Lähteet

## Aiheesta muualla
*
Toivo Hoppania

**Toivo Hoppania** (23. heinäkuuta 1907 Kivennapa – 21. syyskuuta 1941 Tokkari, Itä-Karjala) oli suomalainen keskimatkojen juoksija. Hän edusti urallaan aluksi Viipurin Urheilijoita ja myöhemmin muun muassa Pölläkkälän Uraa. 

Hoppanian matkat olivat 800 ja 1&nbsp;500 metriä, joissa hän saavutti vuoden 1934 Kalevan kisoissa nelossijat. Seuraavina vuosina hän oli 1&nbsp;500 metrillä loppukilpailuissa sijoitusten ollessa seuraavina vuosina viides, kolmas, neljäs, viides ja neljäs. Hän saavutti siis ainoan henkilökohtaisen SM-mitalin vuoden 1936 kisoissa 1 500 metrillä. Lisäksi hän oli vuoden 1937 Kalevan kisoissa 800 metrillä kuudes. 

SM-viesteissä Hoppania oli tyypillisesti ankkuriosuudella. Vuoden 1931 hän toi seuralleen Viipurin Urheilijoille pronssia 4 x 1&nbsp;500 metrillä ja seuraava vuonna hopeaa 4 x 800 metrillä. SM-maastoissa pitkän matkan joukkuekisassa Hoppania toi silloiselle seuralleen Pölläkkälän Uralle kultaa vuonna 1936.

Maaotteluedustuksia Hoppanialle kertyi kaksi eli vuoden 1934 Viro-maaottelu ja vuoden 1937 Iso-Britannia - maaottelu. Hoppanian ennätys 800 metrillä oli 1.56,5 vuodelta 1937, 1&nbsp;500 metrillä 3.53,8 samalta kaudelta ja 3&nbsp;000 metrillä 8.18,6 kaudelta 1936 Tukholman kisassa, jonka voitti Gunnar Höckert ME-ajalla 8.14,8.

Työuransa Hoppania oli ennen sotavuosia metsätyönjohtajana. Hoppania haavoittui Jatkosodassa Itä-Karjalan Aunuksessa Tokkarissa ja kuoli haavoihinsa samana päivänä eli 21. syyskuuta 1941. Hän oli kaatuessaan Kevytosasto 15:n vänrikki.

## Lähteet
* Arponen, Antti O. & Kasila, Markku & Peltola, Vesa-Matti: *He antoivat kaikkensa. Viime sodissa menehtyneet suomalaiset mestariurheilijat*. Kustannusosakeyhtiö Auditorium. 2014. .

### Viitteet
Katajaluoto

**Katajaluoto** () on eteläisellä Helsingin merialueella sijaitseva saari. Se kuuluu Länsisaarten osa-alueeseen ja Ulkosaarten kaupunginosaan. 

Saari on kokonaan puolustusvoimien käytössä olevaa sotilasaluetta eivätkä siviilit saa rantautua saarelle. Saarella on lyhyt asfaltoitu tie sekä puolustusvoimien bunkkereita, tykkejä ja muita rakennuksia. Saaren linnoitustyöt aloitettiin vuonna 1914 osana Krepost Sveaborgia. 

Saarelta suoritetaan merellisiä koeammuntoja puolustusvoimien koeampumalaitoksen toimesta. Saarelta on mahdollista ampua jopa 45 kilometrin päähän rannikkoa pitkin. 

Saaren läheisyyteen kulkee vuonna 1986 rakennettu jätevesitunneli, jota pitkin kuljetetaan Viikinmäen vedenpuhdistamon puhdistetut jätevedet pois rannikolta.

## Lähteet

## Aiheesta muualla
WineMill

**Winemill Oy** on suomalainen yritys, joka myy kuluttajille yhteistyössä Aalto-yliopiston kanssa kehitettyä viininmiedontajaa. Laitteen avulla käyttäjä voi vähentää viinien alkoholipitoisuutta. Yrityksen liikevaihto tilikaudella 2020 oli 25 000 euroa ja tappio 20 000 euroa.

## Historia
Sami Gauffin kiinnostui miedommista viineistä vuonna 2009. Hän halusi selvittää, voiko viini olla hyvää, vaikka siinä olisi vähemmän alkoholia. Hän suunnitteli aloittavansa vähemmän alkoholia sisältävien viinien maahantuonnin, mutta kun ei löytänyt niitä, hän keksi idean viinejä miedontavasta laitteesta.  

Gauffin kehitteli ja rakensi ravintolakäyttöön tarkoitetun viininmiedontajansa ensimmäisen prototyypin autotallissaan Vantaalla. Hän esitteli keksintönsä Aalto-yliopiston Design Factoryssa, joka osallistui tuotteen jatkokehittelyyn. Prototyypin kehittelyyn meni kymmenen kuukautta. Espressokeittimen kokoinen laite esiteltiin vuonna 2016 ensi kertaa julkisesti kasvuyritystapahtuma Slushissa. 

Vuonna 2018 Winemill esitteli tuotettaan Kiinassa, jossa kulutettiin tuolloin lähes 30 prosenttia maailmassa tuotetusta viinistä. WineMill pääsi kiinalaisen Comb+-yrityskiihdyttämön mukana Sino track -ohjelmaan, joka on suunnattu erityisesti pohjoismaisille kasvuyrityksille.

Syksyllä 2019 tuote oli käytössä joissakin ravintoloissa.

## Tuote
Viininmiedontajalla alkoholi poistetaan viinistä tai jostain muusta alkoholijuomasta voimakkaassa alipaineessa, joka poistaa juomasta etanolia ja yli puolet alkoholin säilömiseen käytetyistä sulfiiteista. Laitteen avulla viinien alkoholipitoisuutta voidaan alentaa haluttuun vahvuuteen 6–11 prosentin välillä.  

Ulkonäöltään laite muistuttaa isoa kahvinkeitintä, johon on lisätty sylintereitä. Laite toimii siten, että viini kaadetaan yhteen säiliöön ja vesi toiseen. Alipaineen avulla etanolimolekyylit irtoavat viinistä ja päätyvät veteen. Viinistä poistunut alkoholi uuttuu jäähdytysveden sekaan. Alkoholipitoisuuden pieneneminen vähentää myös juoman sisältämän energian määrää. Prosessi vaikuttaa viinin makuun. 

## Tunnustuksia
*Marraskuussa 2020 WineMill voitti saksalaisen Foodbevin järjestämän juoma-alan innovaatiokilpailun Paras tekninen innovaatio -sarjan.

## Lähteet

## Aiheesta muualla
*Yrityksen verkkosivu
*Good news from Finland: WineMill finetunes wine for all tastes
Juhana Peräläinen

**Juhana (Juhani) Peräläinen** (25. toukokuuta 1877 Kolppana, Inkeri – 31. joulukuuta 1931) oli inkerinsuomalainen opettaja ja toimittaja. Hän käytti nimimerkkiä *Ortodoksi*.

## Elämä
Peräläisen vanhemmat olivat talollinen Petter Mikael Peräläinen ja Martia Läträ. Hän valmistui opettajaksi 1896 Inkerin suomalaisesta Kolppanan opettajaseminaarista ja sen jälkeen hän opiskeli Viipurin klassillisessa lyseossa päästen ylioppilaaksi vuonna 1901. Peräläinen valmistui filosofian kandidaatiksi Helsingin yliopistosta 1910.

Peräläinen toimi kansakoulunopettajana Suomessa ja opettajana Helsingin uudessa yhteiskoulussa ja Sörnäisten yhteiskoulussa. Vuonna 1911 hän siirtyi Pietarin suomalaisten kansakoulujen tarkastajaksi ja oli tässä tehtävässä vuoteen 1918 saakka. Kolppanan opettajaseminaarin johtajana Peräläinen oli 1918–1919. Hän oli lisäksi Pietarissa Pyhän Marian seurakunnan yhteydessä toimineen, vuonna 1905 perustetun Pietarin suomalaisen yhteiskoulun viimeisenä johtajana vuoteen 1918 saakka. Pietarissa Peräläinen osallistui myös suomalaisten sosialistilehtien *[[Uusi Inkeri]]* ja *[[Neva (lehti)|Neva]]* toimittamiseen.

Peräläinen oli Inkerinmaan Kansanvalistusseuran ”Soihdun” puheenjohtajana 1912–1919. Hän laati useita yhteiskunnallisia ja historiallisia aiheita käsitelleitä tutkielmia ja kirjoitelmia jotka ilmestyivät Inkerin suomalaisten julkaisuissa. Peräläinen oli Inkerin suomalaisen väestön edustajana Pietarin läänin valtuustossa maaliskuun vallankumouksesta 1917 aina lokakuun vallankumukseen saakka 1917.

Bolševikkien noustua valtaan syksyllä 1917 Peräläinen oli vielä muissa Inkerin suomalaisten koulutehtävissä, mutta vuonna 1919 hän joutui siirtymään Suomeen koska sosialidemokraattien kannattajana hänen asemansa kävi vaikeaksi Venäjällä. Suomessa Peräläinen toimi aluksi *[[Sosialidemokraattinen Aikakauslehti|Sosialidemokraattisen Aikakauslehden]]* toimittajana ja kesäkuusta 1920 alkaen hän oli *[[Suomen Sosialidemokraatti|Suomen Sosialidemokraatin]]* Venäjän-osaston toimittajana. Hän kirjoitti artikkeleitaan käyttäen nimimerkkiä ”Ortodoksi”. Peräläinen oli Helsingin Sanomalehtimiesyhdistyksen ja Suomen Sanomalehtimiesten Liiton jäsenenä ja hän osallistui sosiaalidemokraattien kulttuuriharrastuksiin. Peräläinen kuoli 54-vuotiaana uudenvuodenaattona 1931 keuhkokuumeen aiheuttamaan sydänkohtaukseen.

## Lähteet

## Aiheesta muualla
* Unkarin proletariaatti seisoo vankkana työn ja taistelun rintamassa. Kirjoittanut maisteri Juhana Peräläinen, Suomen Sosialidemokraatti, 22.12.1929, nro 347, s. 18, Kansalliskirjaston digitaaliset aineistot
Margaret Hughes

**Margaret Hughes** (k. 1719) oli Englannin ensimmäinen tai yksi ensimmäisistä ammattimaisista naisnäyttelijöistä. Hän näytteli joidenkin tietojen mukaan Desdemonaa Shakespearen *[[Othello]]ssa* joulukuussa 1660. Renessanssiaikana naiset eivät saaneet näytellä teatterissa, ja Englannin sisällissodan aikana uskonnolliset puritaanit kielsivät näyttelemisen miehiltäkin. Restauraation alettua näytelmäkirjailija Thomas Killigrew perusti King’s Company -teatterin ja antoi Hughesille Desdemonan roolin. King’s Companyn näyttelijöillä oli tiettyjä erivapauksia muihin kuninkaan alamaisiin verrattuna. Heitä ei esimerkiksi voinut vangita velkojen takia.

Hughes oli tunnettu suhteestaan kuninkaan serkun prinssi Rupertin kanssa. He saivat tyttären, jolle annettiin nimeksi Ruperta. Hughes oli Rupertin ainoa rakastajatar heidän yhdessäolonsa aikana, vaikka yleensä kuninkaallisen hovin miespuolisilla jäsenillä oli tapana pitää useita rakastajattaria. Rupert jätti Hughesille perinnöksi maaomaisuutta, jalokiviä ja taideteoksia. Hughesin veli kuoli kaksintaistelussa, jonka aiheena oli riita siitä, oliko kuninkaan rakastajatar Nell Gwyn kauniimpi kuin Hughes.

Claire Danes näytteli Margaret Hughesia Richard Eyren ohjaamassa elokuvassa *[[Stage Beauty]]* vuonna 2004.

## Rooleja

## Lähteet
*

### Viitteet
Uefa-cupin kausi 1981–1982

**UEFA Cupin 1981–1982** voitti ruotsalaisjoukkue IFK Göteborg  joka finaalissa kaatoi Hamburger SV:n tuolloisesta Länsi-Saksasta. Tämä oli ensimmäinen kerta, kun pohjoismainen joukkue voitti merkittävän eurooppalaisen seurajoukkueiden turnauksen. IFK Göteborgin Torbjörn Nilsson voitti 9 maalillaan turnauksen maalikuninkuuden.

## Tulokset

### Kolmas kierros

|}

### Puolivälierät

|}

### Välierät

|}

### Loppuottelu

|}

## Aiheesta muualla
* UEFA Season 1981-1982 (arkistoitu sivu)
Lyyli Ronkonen

**Lyyli Ronkonen** (15. maaliskuuta 1927 Seltsoi, Keltto, Inkeri – 23. marraskuuta 2008 Helsinki) oli inkerinsuomalainen dosentti ja kirjailija.

Ronkonen väitteli vuonna 1972 filosofian tohtoriksi Amerikan romanttisesta kirjallisuudesta ja hän toimi englannin kielen professorina Pietarin Herzenin pedagogisessa instituutissa. Vuonna 1980 hän muutti Suomeen ja toimi Helsingin yliopistossa kasvatustieteiden lehtorina ja amerikkalaisen kirjallisuuden dosenttina. Tieteellisten julkaisujen lisäksi Ronkonen kirjoitti myös Inkeri-aiheisia kirjoja.

## Teoksia
* *Neuvostoliiton koulukasvatuksen peruspiirteistä*. Tutkimuksia / Helsingin yliopiston kasvatustieteen laitos. Helsinki 1983
* *Realization of didactic principles in foreign language teaching in Soviet schools*. Research bulletin / University of Helsinki. Department of Education. Helsinki 1984
* *Laps' Inkerin: muistojen Inkeri Stalinin hirmuvallan alla*; toim. Markku Laitinen. Gummerus 1989
* *Inkeri - isänmaa kallis*. Gummerus 1990
* *The problem of personality in Soviet and Russian pedagogics*; kirj. Lyyli Ronkonen ja Igor Skripjuk. Research bulletin / Department of Education, University of Helsinki. Helsinki 1994
* *Ilon ja itkun Inkeri: Katri Kukkosen elämäntarina*; toimittanut Raili Kymäläinen. SLEY-kirjat, Helsinki 1995
* *Koska isien maa oli Inkeri*: runokokoelma. IMDL, Helsinki 1998

## Toimituksia
* *Maailman koulut*; toim. Lyyli Virtanen, Lyyli Ronkonen. Gaudeamus, Helsinki 1984
* *Art of Anatoly Melnikoff*; edited by Pertti V. J. Yli-Luoma and Lyyli Ronkonen. IMDL, Sipoo 2002

## Lähteet
Wincenty Kadłubek

**Wincenty Kadłubek**, myös: **Vincentius Kadlubek**, (noin 1160 – 1223) oli puolalainen historioitsija ja pappi. Hän opiskeli jonkin aikaa Bolognan yliopistossa ja sai 1208 nimityksen Krakovan piispaksi. Hänen ainoa ja maineikas teoksensa on osittain keskustelumuotoinen neliosainen kronikka, josta varsinkin viimeistä osaa pidetään erityisen arvokkaana. Se julkaistiin painettuna 1612 nimellä *Historia Polonica Vincentii Kadlubkonis episcopi Cracoviensis* ja useina painoksina myöhemmin sekä teoksessa *Monumenta Polonise historica, II* (1872). Se käännettiin puolaksi 1803. Kronikkaa käytettiin läpi keskiajan historian oppikirjana Puolan kouluissa. Sen luotettavuuteen on suhtauduttu kriittisesti.

## Lähteet

## Aiheesta muualla
Ù

**Ù** (**ù**) on latinalainen kirjain. Siinä on gravis u-kirjaimen päällä. Kirjainta käytetään muun muassa ranskan, italian, vietnamin ja pinyinin kielissä.

## Lähteet
József Kármán

**József Kármán** (1769–1795) oli unkarilainen kirjailija, joka päätehtävänään pyrki kohottamaan silloin vielä etupäässä saksankielisen Budapestin Unkarin kirjallisen elämän keskukseksi. Ajatuksen toteuttamiseksi hän perusti Urania-klubin ja vuonna 1794 *Uránia*-aikakauskirjan, joka kuitenkin jo seuraavan vuoden alussa lakkasi. Siinä hän muun muassa arvostelee terävästi kirjallisuuden ja yhteiskunnallisen elämän varjopuolia. Ferenc Kazinczyn vastapainona Kármánilla, joka oli hyvä kertoja ja tyylitaituri, on varsin suuri merkitys unkarin kirjakielen kehittämisessä. Kármánin paras teos on Goethen *[[Nuoren Wertherin kärsimykset|Wertherin]]* vaikutuksesta syntynyt romaani *Fanni hagyományai* ('Fannin jälkeenjääneet paperit', ilmestyi *Urániassa*), joka on hienolla sielunelämän tuntemuksella lämpimästi, välittömästi ja taidokkaasti kirjoitettu kertomus nuoren neidon onnettomasta rakkaudesta.

## Lähteet

## Aiheesta muualla

*  (Artikkeli, Britannica 1911)
Mycteroperca

**Mycteroperca** on meriahventen heimoon (Epinephelidae) kuuluva Atlantin valtameressä ja Tyynessämeressä tavattava kalasuku, johon luetaan seuraavat 15 lajia:

* *[[Mycteroperca acutirostris]]* (Valenciennes, 1828) – kampameriahven
* *[[Mycteroperca bonaci]]* (Poey, 1860) – mustameriahven
* *[[Mycteroperca cidi]]* Cervigón, 1966 – vaaleameriahven
* *[[Mycteroperca fusci]]*  (Lowe, 1838)
* *[[Mycteroperca interstitialis]]* (Poey, 1860) – keltasuumeriahven
* *[[Mycteroperca jordani]]* (Jenkins & Evermann, 1889)
* *[[Mycteroperca microlepis]]* (Goode & Bean, 1879)
* *[[Mycteroperca olfax]]* (Jenyns, 1840)
* *[[Mycteroperca phenax]]* Jordan & Swain, 1884 – hulttiomeriahven
* *[[Mycteroperca prionura]]* Rosenblatt & Zahuranec, 1967
* *[[Mycteroperca rosacea]]* (Streets, 1877)
* *[[Mycteroperca rubra]]* (Bloch, 1793)
* *[[Mycteroperca tigris]]* (Valenciennes, 1833) – tiikerimeriahven
* *[[Mycteroperca venenosa]]* (Linnaeus, 1758) – jaguaarimeriahven
* *[[Mycteroperca xenarcha]]* Jordan, 1888

## Lähteet
* Lajien suomenkieliset nimet:  
### Viitteet
Jaakko Laitinen (laulaja)

**Jaakko Laitinen** (s. 4. joulukuuta 1981 Rovaniemi) on suomalainen laulaja ja lauluntekijä. Laitinen on tunnettu etenkin vuonna 2009 perustetusta yhtyeestä Jaakko Laitinen & Väärä Raha. Laitisen uusin yhtye on vuonna 2019 perustettu Lehtojärven Hirvenpää.

## Henkilöhistoria
Laitinen syntyi Rovaniemellä ja varttui Rovaniemen Korkalovaarassa, valmistui kirjastotradenomiksi Oulun seudun ammattikorkeakoulusta vuonna 2007. Vuodesta 2008 hän opiskeli länsi- ja eteläslaavilaisia kieliä Helsingin yliopistossa. Laitinen asui pitkään ensin Helsingissä ja sitten Tampereella, mutta muutti vuonna 2019 jälleen Rovaniemelle.

Laitisen isotäti oli Helsingin yliopiston germaanisen filologian professori Marjatta Wis.

## Musiikillinen ura
Laitisen yhtyeitä ovat olleet Orkestar Business Class (2004–2008), Jaakko Laitinen & Väärä Raha (vuodesta 2009), Jaakko Laitinen & Lapin lisä (vuodesta 2018) ja Lehtojärven Hirvenpää (vuodesta 2019).

Yhtye Orkestar Business Class soitti balkanilaista musiikkia cover-versioina.

Yhtye Jaakko Laitinen & Väärä Raha yhdistää musiikissaan Balkanin musiikkityylejä, venäläisiä romansseja ja vanhaa suomalaista iskelmää.

Yhtye Jaakko Laitinen & Lapin Lisä on julkaissut toistaiseksi vain yhden singlen, cover-version Hannu Merkun tunnetuksi tekemästä humpasta "Kulje kautta Kittilän".

Yhtyettä Lehtojärven Hirvenpää luonnehditaan tangoyhtyeeksi, joka ottaa vaikutteita sekä argentiinalaisesta tango nuevosta että suomalaisesta tangoperinteestä. Yhtyeen sanoituksia on luonnehdittu haastaviksi.

## Tuotantoa
### Orkestar Business Class
*  
### Jaakko Laitinen & Väärä Raha

* 
* 
* 
* 
* 
### Jaakko Laitinen & Lapin Lisä
* Kulje kautta Kittilän (2015), single
### Lehtojärven Hirvenpää

* 

## Lähteet
Woldemar Kaden

**Woldemar Kaden** (1838–1907) oli saksalainen kirjailija. Hän toimi opettajana ja saksan kielen professorina Napolissa. Hän kuvaa teoksissaan reippaasti ja hauskasti Italian maata ja elämää.

## Teosvalikoima
* *Wandertage in Italien* (1874)
* *Italiens Wunderhorn* (kansanlauluja, 1878)
* *Unter den Olivenbäumen, süditalienische Volksmärchen* (1880)
* *Pompejanische Novellen*
* *Die Insel Ischia* (1883)
* *Sonnenbrut. Kopien realistischer Bilder aus der neueren italienischen Novellistik* (1889)
* *Kotes Blut und andere Geschichten aus Süditalien* (1898)
* *Durch’s Schweizerland* (1895).

## Lähteet
Koskijärvi

**Koskijärvi** voi tarkoittaa ainakin seuraavia:

* Koskijärvi, järvi Heinävedellä
* Koskijärvi, järvi Kangasalla
* Koskijärvi, järvi Kouvolassa.
Uefa-cupin kausi 1986–1987

**UEFA Cupin 1986–1987** voitti IFK Göteborg Ruotsista  voitettuaan loppuottelussa skotlantilaisen Dundee Unitedin. Loppuottelu pelattiin kaksiosaisena. IFK Göteborg voitti  yhteismaalein 2-1 (kotona 1-0 ja vieraissa 1-1). Tämä oli seuran toinen UEFA-cupin voitto. 

Joukkueessa pelasi mm. Jari Rantanen, joka on voitollaan ensimmäinen suomalainen jalkapalloilun eurocupin voittanut pelaaja.

## Tulokset

### Kolmas kierros

|}

### Puolivälierät

|}

### Välierät

|}

### Loppuottelu

|}
Alleghanyn piirikunta (Virginia)

**Alleghanyn piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 14&nbsp;860 vuonna 2019. Piirikunnan väkiluvultaan suurin asutuskeskus on Clifton Forgen kunta. Piirikunta perustettiin vuonna 1822.

## Lähteet

## Aiheesta muualla
Rusakkokaniinikala

**Rusakkokaniinikala** (*Siganus fuscescens*) on kaniinikalojen (Siganidae) heimoon kuuluva meri- ja murtovesissä elävä kalalaji.

## Koko ja ulkonäkö

Rusakkokaniinikala kasvaa yleensä noin 25 senttimetrin mittaiseksi ja korkeintaan 40 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Terävät selkäeväpiikit ovat ihmiselle myrkyllisiä. Rusakkokaniinikala muistuttaa hyvin paljon valkopilkkukaniinikalaa (*Siganus canaliculatus*), jolla on kuitenkin huomattavasti terävämpi kuono ja suuremmat rintaevät.

## Levinneisyys ja elinympäristö
Rusakkokaniinikalaa tavataan läntiseltä Tyyneltämereltä Aasiasta ja Oseaniasta. Lajin elinympäristöä ovat pääasiassa matalat rannikot, laguunit, suistot ja koralliriutat. Kansainvälinen luonnonsuojeluliitto IUCN on luokitellut rusakkokaniinikalan elinvoimaiseksi lajiksi.

## Ravinto ja elintavat
Rusakkokaniinikala käyttää nuorena ravinnokseen leviä ja täysikasvuisena myös meriheiniä. Toisinaan se kelpuuttaa ravinnokseen myös katkoja, kotiloita, hankajalkaisia ja äyriäisiä. Rusakkokaniinikala saavuttaa sukukypsyyden keskimäärin 5,6 senttimetrin mittaisena. Naaras munii yhden kudun aikana keskimäärin 300 000 mätimunaa. Laji elää noin 30–60 yksilön parvissa korkeintaan 50 metrin syvyydessä.

## Lähteet
Kahtalainen totuus

**Kahtalainen totuus** () on keskiajalla syntynyt käsite. Muutamat oppineet esittivät väitteen, että se, mikä filosofisesti eli tieteellisesti on totta, saattaa olla uskonopillisesti väärin. He myönsivät eräiden tieteellisten oppiensa vievän johtopäätöksiin, jotka sotivat uskonoppia vastaan, mutta selittivät alistuvansa uskonnollisen ilmoituksen alle ja pitävänsä sen korkeimpana totuutena. Niin esimerkiksi mainitaan Juhana Brescialaisen 1247 selittäneen, kun hänen väitteitään moitittiin kerettiläisiksi, ja esittäneensä ne pätevinä vain filosofisessa, mutta ei uskonnollisessa merkityksessä. Paavi hylkäsi 1275 opin kahtalaisesta totuudesta. Siitä huolimatta monet tieteilijät turvautuivat siihen edelleen keskiajan loppupuolella ja renessanssin aikana. Sitä kannatti vielä Pierre Bayle (1647–1706). 

Professori Arvi Grotenfelt kirjoittaa Tietosanakirjassa vuonna 1911: 

## Katso myös
* Averroismi
* Sigerus Brabantilainen
* Boethius Dacialainen

## Lähteet